open-index/open-wikipedia-markdown huggingface dataset:
Simón Bolívar

**Simón José Antonio de la Santísima Trinidad Bolívar y Palacios** (nassût ai 24 di Lui dal 1783 a Caracas, Venezuela; muart ai 17 di Dicembar dal 1830, a Santa Marta, Colombie) al fo un leader di diviers moviments di indipendence in dute la Americhe dal Sud, cognossûts come Vuere di Bolívar.

Ricognossût par vê condusût la lote pe indipendence tai teritoris che cumò a son part dai stâts dal Venezuela, de Colombie, dal Ecuador, Perù, Panama e Bolivie, al è ricuardât come un eroi in chescj paîs e ancje in tantis altris bandis de Americhe latine.

Intal 1802, al spose María Teresa Rodríguez del Toro y Alaysa. La femine e murì di fiere zale dopo nancje un an, e Bolívar nol tornà mai a sposâsi.

Bolívar al è cognossût come "El Libertador", ven a stâi il liberadôr. La so famee e jere di origjin basche, il so cognom al derive de forme castiliane dal non dal paisut di *Bolibar*, in Biscaie.
OPEC

La **organizazion dai paîs espuartadôrs di petroli** (*Organization of the Petroleum Exporting Countries*, **OPEC**) e je une associazion internazionâl nassude intal 1965 che e à sît a Viene in Austrie.
I paîs dal OPEC  e àn cirche il 78% des riservis mondiâls di petroli e il 50% di chês di gas naturâl. A tirin fûr un pressapôc il 42% de produzion mondiâl di petroli e uns 17% di chê di gâs naturâl.

## Membris

I paîs membris dal OPEC a son 13:

# Alzerie
# Angola
# Arabie Saudite
# Equador
# Emirats Araps Unîts
# Indonesie
# Iran
# Irak
# Kuwait
# Libie
# Nigjerie
# Qatar
# Venezuela

## Leams

* Energjie
* Petroli
* La crisi petrolifare dal 1972

## Leams esternis

* sît uficiâl dal OPEC
Wiki

La peraule **wiki** o **wikiwiki** e ven doprade par clamâ un particolâr tipologjie di ipertescj fats in mût colaboratîf da un grup di autôrs. Lis web wiki a son un mût par creâ dai documents in modalitât colaborative doprant un sgarfadôr (browser) e un lengaç di formatazion facil di doprâ.

Wiki wiki al vûl disi veloç in hawaian, la velocitât e la facilitât a son une des principâls carateristichis dal sisteme che al permet a plui personis di colaborâ par scrivi alc. Une vore di progjets tant che la vichipedie, e son vierts a ducj chei che a àn voie di colaborâ par mieç di un colegament a Internet.

Ward Cunningham al à creât intal 1995 la prime wiki, clamade *WikiWikiWeb*. Il non al ven dal *wiki wiki bus* che al fâs la spuele viers l’aeropuart di Honolulu.

## Viôt ancje
* Vichipedie
* MediaWiki 
* TiddlyWiki 
* TikiWiki 

## Leams esternis

* WikiWikiWeb 
* TikiWiki  
* TiddlyWiki
Ward Cunningham

**Ward Cunningham** (nassût ai 26 di Mai dal 1949) al è un programatôr informatic american che al à inventât il concet di Wiki.
Il so prin wiki al è stât fat ai 25 di Març dal 1995.

## Leams esternis
* Il wiki dal Portland Pattern Repository
* La pagjine utent di Ward intal so wiki
Jimmi Wales

**Jimmi Donal** "**Jimbo**" **Wales** (nassût ai Huntsville 8 di Avost 1966) al è un dai fondadôrs de Vichipedie.

Dopo jessisi laureât inte universitât de Auburn in Alabama al devente un dai fondadôrs de Vichipedie, une enciclopedie libare fondade sui concets di programs libars e di wiki.

Wales al è il president de Fondazion Wikipedia, une fondazion cence fin di vuadagn cun sît a Tampa in Florida.

## Leams
* La pagjine di Jimbo Wales su la Wiki inglese

## Leams esternis

* Jimmy Wales (pagjina personâl)
* Jimmy Wales (blog personâl)
Hittisau

**Hittisau** al è un comun di 1.855 abitants (2006) logât tal distret di Bregenz, tal stât federâl austriac dal Vorarlberg. 

La sô uniche frazion e je Hittisau.
Gnot dai muarts

Jenfri la fin di Otubar e la fin di Novembar al cole l’antîc Prin dal an celtic, cuarante dîs daspò dal ecuinozi di Sierade (21 di Setembar). Cheste date salacor no jere dome celtiche ma plui antighe e slargjade, tant che di fat la sô celebrazion e je cetant sintude ancje in puescj che no àn mai vût ce fâ cun la civiltât celtiche (par esempli la Italie meridionâl e la Sicilie): al è facil che e fos une fieste neolitiche difondude un pôc pardut ma mantignude soredut dai popui celtics. 
Par celtic irlandês cheste fieste si clamave *Samain* (di pronunciâ tant che se al fos scrit par inglês “Showin”) e salacor dai emigrants irlandês e je rivade in Americhe là che e ven fiestezade tant che il carnevâl chi di nô.
La posizion de date jenfri un an che al mûr e un che al nas e il partignî duncje a ducj i doi e fâs di mût che dal pont di viste simbolic si vedi il moment destinât al messedament dai agns, dai timps e dai monts, intindint cussì soredut il mont dai muarts e chel dai vîfs. 
In chest moment di union universâl al è duncje possibil che i vîfs e i muarts a jentrin in contat scjavaçant la division che impen e regole la esistence pal rest dal an. Al è interessant che ancje altris datis che tes variis tradizions a segnin il passaç di un an a di chel altri a vedin il stes valôr: te culture gjermaniche lis dodis gnots a cjaval dai 31 di Dicembar (in Scandinavie i *Jol*) a son il moment che al è plui facil cjatâ i spirts dai muarts, soredut dai muarts malcuiets, che a vagolin pal mont e che a podin jessi ancje un grant pericul pai vîfs.

Ancje in Friûl e reste cheste tradizion e te prime des dodis gnots, chê di Nadâl, al è ancje il messedament jenfri il mont dai oms e chel des bestiis: i animâi, soredut di stale, a podin fevelâ e pandi il futûr cun profeziis, ma al è une vore pericolôs vê masse curiositât.Il messedament jenfri il mont dai vîfs e chel dai muarts al splee ancje la interpretazion de date tant che “Carnevâl”: si va ator mascarâts e la mascare e je il simbul dai spirts di chel altri mont, par latin si dîs larva, che e vâl par “mascare” e ancje “par cadavar, muart, fantasime”, la peraule mascare invezit e ven dal gjermanic maska, “strie”. La mascare e je ancje un imprest che taponant la personalitât di ogni dì e permet di gambiâ, di deventâ cualsisei altre robe, di dâ une dimension a dutis lis identitâts platadis dal nestri spirt.
AIDS

L**'AIDS** (sigle vignude dal inglês, corispuindint al furlan **[[Sindrome]] di ImmunoDeficence Acuiside**), e je une malatie infetive causade dal  virus dal HIV, che al provoche une profonde alterazion de immunitât celulâr, che a sô volte favorìs la instaurazion di altris infezions e malatiis che dispès a son chês che puartin plui dams al malât.

Di cuant che al è stât cjatât fûr il prin câs, intal 1981, i muarts di AIDS tal mont a son stâts plui di 6,4 milions di personis, cun plui di 40 milions di infetâts. E je une epidemie, grâf in particolâr in Afriche, dulà che il sisteme sanitari al è scjars, e la midisine no je ancjemò rivade a cjatât un rimedi par curâle.

Il virus dal AIDS, al contrari di altris virus, al è relativementri pôc resistent fûr dal cuarp, cussì che in pratiche si lu pues cjatâ dome tal sanc, tal sperme, intes secrezions vagjinals o intal lat materni, e duncje al è trasmetibil dome traviers di checj mieçs. No son regjistrâts câs di trasmission cun altris licuits, come lis lagrimis, il sudôr, la tos, la salive e v.i.

## Prevenzion
Il mût miôr par no becâ une infezion di HIV al è no doprâ di gnûf materiâl come lis siringhis, evitâ i rapuarts sessuâi no protets e sta simpri atents tal câs scambi di sanc.
Viene

**Viene** (*Wien* par todesc) e je la capitâl de Austrie, e un dai siei nûf stâts federâts (*Bundesland Wien*).
E je logade tal Est dal paîs, dongje de frontiere cu la Slovachie, su la rive dal Danubi. La citât e je cenglade di ducj i lâts dal stât federât de Basse Austrie. Cuntune popolazion di cirche 1,8 milions di abitants, Viene e je la citât plui grande de Austrie e il plui impuartant centri culturâl e politic.

E je ancje la sede di putropis companiis e istituzions internazionâls, come l'OSCE, l'OPEC, svariadis agjenziis des Nazions Unidis, e ancje de Agjenzie Internazionâl de Energjie Atomiche. Ogni prin dal an inte Musikverein, la cjase de la musiche, al ven fat un Conciert, direzût dai diretôrs di orchestre plui famôs e trasmetût in dut il mont.

Wien-Oberes Belvedere-108-2009-gje.jpg|Upper Belvedere
Wien-Burgtheater-204-2008-gje.jpg|Burgtheater
Wien-Staatsoper-114-2009-gje.jpg|Vienna State Opera
Wien-Rathaus-122-2008-gje.jpg|Vienna City Hall
Wien-Parlament-108-aus Volksgarten-2008-gje.jpg|Parliament
Wien-Hofburg-116-Amalienburg-Franz I-Reichskanzleitrakt-2008-gje.jpg|Hofburg
Wien-Schoenbrunn-126-2013-gje.jpg|Palace of Schönbrunn
Wien-Stephansdom-152-2008-gje.jpg|St. Stephen's Cathedral


## Leams esternis
* Pagjine uficiâl  
* Viene
Leterature furlane contemporanie

La **leterature furlane contemporanie** e je une vore vitâl cun oparis che a tratin i gjenars plui difarents cuntune cuantitât e un nivel cuasi mai tocjât intal passât.

La cressite e jere scomençade dopo de seconde vuere mondiâl ma a son stâts i decenis dopo dal taramot dal '76 che a àn viodût un moltiplicâsi dai canai di produzion e di conseguence dai autôrs e des oparis.

## I premis leteraris

Diviers a son i premis leteraris che a si son tignûts e a si tegnin intal Friûl e che a son stâts un mût par cjatâ gnûfs autôrs e oparis. Probabilmentri il plui prestigjôs al è il premi San Simon di Codroip che a si ocupe di narative e de metât dai agns '90, di sagjistiche.

## I moviments

Un fenomen interessant a son i moviments culturâls che a son nassûts atôr pal Friûl intai ultins decenis, in cualchi câs scuasit su lis olmis de Academiuta de lenga furlana di Pasolini o dal grup des Risultivis dai agns '40 e '50.

Ricuardin il grup Sot Sora de biblioteche di Montreâl, il grup Majakovskji di Cordovât, La Barca di Babele di Medùn e il moviment dai poetis Trastolons.

Intai agns '90 si son viodûts dai moviments zovanîls tant che a Gurize, leât ae riviste amatoriâl Zuf de Zur (di dulà che al nassarà l'omonime clape musicâl) che a Udin.

Chel di Udin, cu la aventure culturâl di Usmis, al à viodût nassi des sôs cinisis dute une serie di autôrs e oparis inte leterature, inte sagjistiche, intal teatri, intal cine e inte musiche.

## Lis rivistis

*Usmis
*La Comugne
*Segnâi di lûs

## La sagjistiche e la leterature sientifiche

Un dai fenomens inovatîfs inte leterature furlane contemporanie e je la publicazion di oparis di sagjistiche di nivel in lenghe furlane. La plui interessante e je forsit Il cjâf dai furlans di Franc Fari, dongje si puedin ricuardâ Oltri Wittgenstein di Mario Midun o il Brevet di Mario Turello. Intal cercin de leterature sientifiche a ven publicade la riviste sientifiche furlane Gjornâl furlan des siencis cun articui sientifics par inglês e par furlan.

## Autôrs

*Elsa Buiese	
*Pierluigi Cappello	
*Guido Carrara
*Sandri Carrozzo(Alessandro Carrozzo)	
*Sergio Ceccoti
*Antonio De Biasio
*Nelvia Di Monte
*Giorgio Ferigo	
*Beno Fignon	
*Lionello Fioretti	
*Amedeo Giacomini	
*Gianni Gregoricchio	
*Francesco Indrigo	
*Alberto Luchini	
*Celso Macor	
*Franco Marchetta	
*Maurizio Matiuzza	
*Max Mauro	
*Roberto Meroi	
*Stiefin Morat	
*Dani Pagnucco	
*Rosanna Paroni Bertoja
*Paolo Patui
*Carli Pup(Carlo Puppo)	
*Checo Tam (Francesco Tami)
*Federico Tavan	
*Carlo Tolazzi	
*Ida Vallerugo
*Pierluigi Visintin	
*Giacomo Vit
*Stefano Montello

## Cualchidune des oparis significativis dai ultins agns
**[[Donald dal Tiliment]]* di Stiefin Morat 
**[[Sense]]* di Checo Tam 	
**[[Gilez]]* di Franco Marchetta 	
*I vincidôrs dal premi San Simon
**[[Poesiis protestantis]]* di Elio Bartolini
**[[Antologia privata]]* di Amedeo Giacomini
**[[Maa Onda]]* di Ida Vallerugo
**[[Amôrs]]* di Pierluigi Cappello
**[[L'albar dai agnui]]* di Stefano Montello e Flavio Zanier
**[[Il sium di chescj furlans in fughe]]* di Franco Marchetta

## Viôt ancje

*Leterature furlane
*Teatri furlan
*Cine furlan
*Fumut furlan
*Musiche furlane
Alc&Cè

**Alc&cè** e je une riviste par fruts e fantacins in lenghe furlane cun fumuts, zûcs e intervistis che e je nassude intal 1999 di une idee di William Cisilino e Dree Venier e che e ven fûr in alegât al setemanâl La Vita Cattolica.

## Autôrs dai fumuts de riviste

*Dree Venier
*Pao
*Stefano Celona

## Leams

*Il sît di ''La Vita Cattolica'' par discjamà dai numars de riviste
Mion

**Mion** e je une des vilis dal comun di Davâr tal cjanâl di Guart in Cjargne. E je poiade a 710 m di altitudin su pe cueste de mont Cu-Sentil (2076 m), a man drete dal flum Dean.

Mion e je famose pal palaç Micoli-Toscano, clamât *cjase dai cent balcons*, cui balcons ros e i cops verts, che al è stât fat su intal 1836 dal architet Giovanni Battista Bassi. Dongje a si cjate un grant stali dal Sietcent clamât stalon.

In pais a e la glesia di sant'Antoni Abat cul coro piturât dal pitor cjargnel dal cincent Pieri Fuluto ,la glesia a e stada slungjada tai agns 1920.A e incjmo viva l'usancia dal trai das cidules che a Mion a ven fata la vea da fiesta di sant'Antoni dal"purcit" ca cola il 17 di genâr.

## Toponims a Mion
Tal teritori di Mion a son trê monts: la mont da Mion (dal pais fin insomp il Crist), la mont di Mieç ( jenfri i rius Mioça e Riu d'Arcja fin insomp dal Cu-Sentil) e la mont di Prences (a man drete de Mioça fin te mont Navidrugn).

I nons plui importans tal teritori di Mion a son:

* Dongje de vile: Trament, Sot il Bencul, Sorasines, Glèria, Ravièsties, Sot Cjàses, Sot il Palàç, Brovalàns, Torcjalìns, Fusies, Pala, Somp Pala, Cjampòn.

* Te Mont da Mion: Pûr, Bèncul, Ramacjèu, Vièltres, Fontana dal Neri, Clapêt, Cjadìns di Davasta, Saltèl, Mudàndes, Bleòns, Picêt, Puscherònes, Jèrbes da Mont, Naêris, Lunòns, Cjèbia, Fontana, Malvàndies, Codes, Busanèces, Sprùc di Anùta, Propolòmp, Starpêt, Da pè dai Prâts.

* Te Mont di Mieç: Valìnia.

* Te Mont di Prences: Veràgnes, Cjanàia, Plans, Bosc Martìn.
Checo Tam

**Checo Tam** (**Francesco Tami**) al è nassût intal 1963 e al è di Pavie. Al è  un dj colaboradôr di Radio Onde Furlane e al scrîf articui musicâi par rivistis e fanzines.

Intal 2000 al à vinçût il premi leterari San Simon pe narative cu *[[La maree nere e altri contis]]* e il prin premi intal concors pes senegjaturis dal CEC cun Viatores.

Altris sôs contis a son vignudis fûr su la riviste La Comugne, dulà che intal 2002 a je stade publicade la sô senegjature Ecstasy.

Tal 2002 al à publicât une opare une vore origjinâl, l’audiolibri Sense parodie des oparis di fantasience dai agns ’50. Al è ancje cjantant de gnove formazion dai Soglia del Dolore (punk band) dal 2004. Intal 2008 al vinç il Premi Friûl cul progjet Francis and The Phantoms (darkwave). Sô ultime produzion leterarie al è il libri "Scûr di lune", jessût pe KappaVu.
La maree nere e altri contis

**La maree nere e altris contis** e je stade la opare di debut inte leterature par furlan di Checo Tam. Cun cheste opare al à vinçût il premi San Simon intal 2000.

Inte motivazion de jurie al ven dit che la novitât  cheste opare al è il rivâ a cumbinâ la lenghe furlane cul mont de modernitât o de postmodernitât.

## Lis tramis

La maree nere e je la conte lungje de opare, e conte la partecipazion di uns cuatri zovins a un festival di musiche rock gotiche a Lipsie in Gjermanie. 

Lis altris contis a son difarentis, si va dai ricuarts, ae parodie, aes contis gotichis che e puedin cuasi ricuardà lis ambientazions di Lovecraft.

Lis storiis a son une vore origjinâls pe leterature furlane e il stîl al è sempliç, pôc leterari ma fresc e une vore dongje a chel fevelât des gjenerazions plui zovinis.

## Articui di critiche
 
* *GOTIC, IRONIC, FURLAN* su Il nuovo Friuli n. 32 16 di Novembar 2001
Oceanie

**Oceanie** e je une peraule doprade in sens stret par indicâ l'insiemit de Polinesie, Melanesie e Micronesie, une division pôc sientifiche, tirade fûr di Jules Dumont d'Urville intal 1831. 

Intal fevelâ comun, e in gjenar in sens plui larc, cun **Oceanie** si intint il continent che al inclût ancje la Australie e la Gnove Zelande. 

## Ripartizions internis
La ripartizion tradizionâl de Oceanie, doprade ancje dal ONU par dividi il mont in macroregjons, e divît il continent in:
* Australie e Gnove Zelande
* Micronesie
* Melanesie
* Polinesie

Gjeografs e linguiscj a preferissin invezit une division dal continent in dôs regjons, su la base di criteris gjeografics, botanics, zoologjics e linguistics. Chestis dôs zonis a son:
* Oceanie dongje (inglês *Near Oceania*), cun Australie, la isule de Gnove Guinee e i arcipelacs dongje, cun lis Isulis Salomon
* Oceanie lontane (inglês *Remote Oceania*) cun la Polinesie, la Micronesie e la Melanesie, fûr che par lis Isulis Salomon

La part plui grande des tieris fûr de aghe di chest continent a son in Australie, ma si dopre il tiermin **Oceanie** par fevelâ di chest continent parcè che lis aghis a son impuartantis, e a coleghin i variis tocs. 

L'Oceanie al è il plui piçul dai continents e il penultin pe popolazion, prin dome de Antartide.

## Regions, stâts e teritoris

L'Oceanie e je scuasi dute formade di piçulis isulis nazionâls, cun la Australie che e je la uniche di dimension significative. Lis unichis nazions che a àn confins su la tiere a son Papue Gnove Guinee e Timor Est, che a confinin cun l'Indonesie.

Lis nazions de Oceanie a son rivadis a vê nivei diviers di indipendence des vieris potencis coloniâls; o cjatin ancjemò teritoris dipendents come la Gnove Caledonie, teritori di oltrimâr francês o lis Hawaii, stât USA.
Ulderica da Pozzo

**Ulderica Da Pozzo** e je nassude a Ravasclêt tal 1957, ma cumò e je a stâ a Tumieç. E je une innomenade fotografe cjargnele.
Olande

La **Olande** e je une regjon de Neerlande (o Paîs Bas). Dal pont di viste aministratîf e je dividude in dôs provinciis:
* Olande setentrionâl
* Olande meridionâl.

Par furlan (ma ancje par talian) il tiermin "Olande" al ven dispes doprât impropriamentri cun riferiment a dut il stât de Neerlande/dai Paîs Bas.
An

L**'an** al è il timp intal cuâl la Tiere e fâs un zîr ator dal Soreli. L'an al dure pôc plui di 365 diis, par chest i agns che l'om al dopre tai calendaris modernis a son di solit di 365 diis plui i agns bisescj di 366 diis.

A si clamin agns ancje i periodis che ai planets i covente par finî la lôr orbite atôr dal Soreli, par chest o vin un an marzian, un an saturnian e vie indenant.

## Cjale ancje
* dì
* setemane
* mês
* lustri (cuincueni)
* deceni
* secul
* mileni
Lombardie

La **Lombardie** e je une regjon da la Italie dal Nord che e à 9 milions di abitants. E cunfine a Nord cu la Svuizare, a soreli jevât cul Venit e il Trentin-Sudtirôl, a Sud cu la Emilie-Romagne e a soreli bonât cul Piemont. Il cjâf lûc al è Milan.

## Teritori
Scuasit la mitât dal teritori de regjon al è plan, traviersât da desenis di flums, includût il flum plui lunc de Italie, il Po. Il restant toc al è montagnôs, con pics che a rivin a 4.000 metris, e in minime part colinâr (cirche un otâf).

I lâcs a son logâts intes zonis prealpinis e a son numerosis: il plui grant di ducj al è il Garde clamât ancje *Benaco*, al confin con Trentin-Sudtirôl e Venit, che si slargje par 370 km². Altris lâcs a son il Lâc Maiôr (*Verban*), il Lâc di Como (*Lario*) e il Lâc d'Iseo (*Sebin*).

## Storie

## Economie
La Lombardie e je une des regjons plui industrializadis de Italie e de Europe.

L**'agricolture** e je une vore svilupade e cuntune buine mecanizazion. I prodots a svariin dai cereâi (blave, soie, forment etc.) al vin, fintremai foraç, par il disvilup dai arlevaments di nemâi e purcits.

L**'industrie**, soredut inte provincie di Milan, e je prospare: i setôrs plui disvilupâts a son il metalmecanic e eletronic.

Graciis ae impuartance de citât di Milan, ancje il **terziari** al à un pês rilevant inte economie dal teritori: finance (Milan e je la sede de Borse taliane), comerci e turisim (art, storie, montagnis e lâcs) a son simpri plui significativis.

## Traspuarts

## Politiche
**President**
* Roberto Formigoni 
**Vizi President**
* Viviana Beccalossi - *agricolture*

**Assessôrs**
* Giancarlo Abelli - famee e solidarietât sociâl
* Davide Boni - teritori e urbanistiche
* Massimo Buscemi - rêts e servizis di publiche utilitât e disvilup sostenibil
* Raffaele Cattaneo - infrastruturis e mobilitât
* Luciano Bresciani - sanitât
* Romano Colozzi - financis e rapuarts istituzionâi
* Massimo Corsaro - industrie, piçule e medie imprese
* Franco Nicoli Cristiani - comerci e fieris
* Lionello Marco Pagnoncelli - ambient
* Massimo Ponzoni - protezion civîl e polizie locâl
* Pier Gianni Prosperini - zovins, sport, promozion ativitât turistiche
* Gianni Rossoni - istruzion, formazion e lavôr
* Mario Scotti - cjase e operis publichis
* Domenico Zambetti - artesanât e servizis
* Massimo Zanello - culturis, identitâts e autonomiis de Lombardie

**President dal Consei Regjonâl**
* Ettore Adalberto Albertoni 
La sede aministrative de Regjon al è il Forecîl Pirelli, che si cjate a Milan, dongje da la stazion centrâl.

## Viôt ancje

## Leams
*  Sît ufiziâl de regjon
Eli

L**Eli** al è l’element de Tabele periodiche dai elements che al à come simbul He e tant che numar atomic 2.
Berili

Il **berili** al è l'element chimic de tabele periodiche dai elements, che al à tant che simbul Be e tant che numar atomic il 4. Un element bivalent, tossic, il berili al è un metal alcalin terenôs colôr grîs açâl, indurant, lizêr ma fragjil. La relazion diagonâl cul alumini al fâs si che chescj doi elements a vedin proprietâts similis. Al è doprât prin di dut tant che agjent che al rinfuarce lis leghis (rame-berillio). Il so numar CAS al è 7440-41-7. Al è di calcolâ cancerogjen pal om (A1-ACGIH).
Element chimic

Un **element chimic** al è une sostance fate dome di un tip di atoms. Ogni element chimic al à un so numar atomic (Z).

I elements a vegnin classificâts inte tabele periodiche.

Su la Tiere si cjatin 91 elements, dal idrogjen al urani (fûr che il tecnezi e il promezi). Altris 26 elements a son stâts creâts in laboratori. Il plui pesant al è l'Ununocti cul pês atomic di 118. L'Ununsepti, di pês 117, nol è mai stât creât ancje se si ipotize che al podedi esisti.

## Tabele dai elements ordenâts par numar atomic
Idrogjen

L**Idrogjen** (*ydor*, "aghe", e *gennàn*, "gjenerâ") al è il prin element chimic de Tabele periodiche dai elements, e al à come simbul **H** e tant che numar atomic 1.
Fluôr

Il **Fluôr** al è l’element de tabele periodiche, che al à come simbul F e come numar atomic il 9. Al è un gas alogjen di colôr zâlut, velenôs e al è l'element chimicamentri plui reatîf e cu la eletronegativitât plui grande. Inte sô forme pure al è pericoloson, al cause gravis ustions chimichis se al ven a contat cu la piel.
Neon

Il **neon** al è un element chimic de tabele periodiche dai elements che al à par simbul **Ne** e tant che numar atomic 10.
Element

Elemento al ven dal latin elementum, peraule di etimologjie no dal dut cognossude. Il leme latin al ven dal grêc stoicheion che al vûl dî principi, inizi, component minim. I elements a son difat lis sostancis semplicis che a formin dut.

Chest tiermin al ven doprât in diviers contescj par indicâ une ativitât essenziâl jenfri di un contest plui complès:

* Element architetonic
* Element chimic
* Element (filosofie)
* Element (fisiche)
* Element (insiemistiche)
* Element (naturalistic)
* Element (metriche)
Messaggero Veneto

Il **Messaggero Veneto - Giornale del Friuli** (a la letare *Messazîr Venit - Gjornâl dal Friûl*) al è il sfuei plui impuartant inte regjon Friûl-Vignesie Julie par difusion, di propietât dal 1998 dal Gruppo Editoriale L'Espresso. La sede dal 1968 e je logade in viâl Palme, a Udin. Dal 1994 il gjornâl al è dividût in doi tocs, chel gjenerâl e chel di cronache, disponibil in trê edizions (Udin, Gurize e Pordenon). Di lunis il gjornâl al cjape il non di «Messaggero del Lunedì», cun l'insert sportîf «Messaggero Veneto Sport». Une volte al mês e ven publicade une pagjine par furlan cun notiziis culturâls e aprofondiments.

## Storie
Il cuotidian al fo fondât ae fin de Seconde Vuere Mondiâl, ai 24 di Mai 1946, cuant che ducj i gjornâi che a jerin vendûts prime de Vuere a vevin sierât. Il non al jere justificât in chel periodi sei pal fat che il Friûl al faseve part de regjon venite, sei par rinfuarcî i leams cun la Vignesie Julie, che in chei dificii moments e stave par vignî dividude tra Italie e Jugoslavie. Il Messaggero al è stât precursôr di gnovis tecnologjiis: tal 1968 al fo il prin cuotidian in Europe a passâ ae composizion a frêt, cence i metodis tradizionâi di stampe; intal 1978 a jentrarin in redazion i prins videoterminâi. 

### Diretôrs
* 1946 - 1948 Enrico Mascilli Migliorini
* 1948 - 1965 Carlo Tigoli
* 1965 - 1966 Isi Benini
* 1966 - 1992 Vittorino Meloni
* 1992 - 2000 Sergio Gervasutti
* 2000 - 2005 Sergio Baraldi
* 2005 - 2012 Andrea Filippi
* 2012 - Omar Monestier

## Difusion

Dâts Ads - Accertamenti Diffusione Stampa

## Vjot ancje
*Telefriuli

## Leams esternis
*  Sît ufiziâl
*  Sit ufiziâl, traduzion par Ingles https://messaggeroveneto-gelocal-it.translate.goog/udine/?_x_tr_sl=it&_x_tr_tl=fur&_x_tr_hl=it&_x_tr_pto=wapp

## Notis
Magnesi

Il **Magnesi** al è l'element chimic della tabele periodiche che al à come simbul Mg e come numar atomic il 12.
Silici

Il **Silici** al è l’element de tabele periodiche dai elements che al à par simbul Si e tant che numar atomic il 14.
Clôr

Il **Clôr** (dal greco *chlAurs*, "vert clâr"), al è l'element chimic de tabele periodiche cun numar atomic 17 e simbul **Cl**
Potassi

Il **Potassi** al è l'element chimic di numar atomic 19. Il so simbul al è il **K** che al ven dal non latin *Kalium*.
Val di Aoste

La **Val di Aoste** (*Valle d'Aosta* par talian, *Vallée d'Aoste* in francês, *Val d'Outa* par francoprovençâl, *Augschtalann* o *Ougstalland* par walser, *Val d'Osta* par piemontês) e je une regjon autonome a statût speciâl de Italie dal Nord, la plui piçule regjon de Italie. E confine a Nord cu la Svuizare, a soreli jevât e a Sud cul Piemont e a soreli bonât cu la France. Il cjâf lûc al è Aoste.

## Teritori
Il teritori de regjon al è adimplen montagnôs: la mont plui alte e je la Mont Blanc, logade al confin cu la France, che cui sôs 4.810 metris e je la piche plui alte de Europe.

Dilunc dal cors de Dora Baltea a si cjatin scuasit ducj i centris abitâts de regjon.

## Storie

## Economie
Il disvilup de economie al è une vore blocât da la conformazion dal teritori: par chest lis produzions plui impuartantis a son chês agriculis (miluçs, piruçs, patatis, etc.); l'arlevament di bovins al permet la produzion di lat e putrops gjenars di formadi.

Il **turisim** al è une des fonts di ricjece plui fuarts: tiermits di turisim invernâl e estîf a son Courmayeur, Breuil-Cervinie, Gressoney e Cogne.

## Traspuarts
La rêt stradâl de regjon no je tant svilupade par vie dal teritori montagnôs, purpûr la autostrade **A5** e coleghe la citât di Aoste con Ivrea, Torin e il rest de Italie; i colegaments cu la France e la Svuizare a son garantîts par mieç dal **trafôr dal Mont Blanc** e dal **trafôr dal Gran Sant Bernart**.

Lis feroviis a son a nivel periferic, e a permetin i colegaments dal cjâf lûc di regjon dome cu la rêt taliane (**Ferovie Aoste-Chivasso**). E esist ancje une linie che coleghe Aoste cun Pré-Saint-Didier, la valade che e torne sù par la valade de Dora Riparia.

## Politiche
La regjon de Val di Aoste e je une regjon autonome dal 1945 e a statût speciâl dal 1948.
Inte regjon no esist une sudivision in provinciis: in chest mût lis competencis che in altris regjons a son des provinciis a vegnin funzionadis da la zonte regjonâl.

### Zonte regjonâl
* **Augusto Rollandin** - president
* **Giuseppe Isabellon** - assessôr ae agricolture e risorsis naturâls
* **Ennio Pastoret** - assessôr aes ativitâts produtivis e risorsis dal lavôr
* **Claudio Lavoyer** - assessôr al belanci, financis e programazion
* **Laurent Viérin** - assessôr ae istruzion e culture
* **Albert Lanièce** - assessôr ae sanitât e politichis sociâls
* **Marco Viérin** - assessôr al teritori, ambient e operis publichis
* **Aurelio Marguerettaz** - assessôr al turisim, sport, comerci e traspuarts

## Viôt ancje
## Leams
*   Sît ufiziâl de regjon
Ligurie

La **Ligurie** e je une regjon de Italie dal Nord cun 1 milion e mieç di abitants. E cunfine a Nord cul Piemont, a soreli jevât cu la Emilie-Romagne e la Toscane, e a soreli bonât cu la France; a Sud e je bagnade dal Mar Ligure. Il cjâf lûc al è Gjenue.

## Teritori
La **Ligurie** e je la tierce regjon taliane plui piçule, daspò Val d'Aoste e Molîs; purpûr e à la tierce maiôr densitât di abitants par chilometri cuadri.

La conformazion dal teritori e je prevalentementri montagnose (scuasit doi tierçs): la planure e je cirche l'un par cent dal totâl da la estension, e si cjate scuasit dute inte zone di La Spezie. Lis cuestis a son rimpinidis e con piçulis lîts inte Riviere di Jevât e un pôc plui amplis inte Riviere di Bonât.

## Storie
Dilunc la etât di mieç la Ligurie e fasè part de Republiche marinare di Gjenue. Napoleon invadè il teritori de Republiche intal 1797 che e fo anetude al Prin imperi francês. Il congrès di Viene dal 1815 assegnà la Ligurie al Ream di Sardegne, sot dal domini dai Savoe. Dal 1860 e fasè part dal Ream d'Italie, e intal 1946 pasà sot de **Republiche Taliane**.

## Economie
L**'agricolture** e je limitade a pôcs insediaments par vie de inacessibilitât dal teritori, e e je limitade ae colture di ulivis, frutam e flôrs: di chescj ultims la produzion locâl e je la mitât di chê nazionâl.
L**'industrie** pesant e je stade un setôr impuartant fin tai agns '70, cun industriis come **Ansaldo** e **Fincantieri**.
Al dì di vuê fondamentâl al è il **turisim**: i puescj plui visitâts a son Gjenue par storie, art e culture; altris zonis a son lis Cinc tieris e Portovenere, dongje La Spezie.

## Politiche
Zonte regjonâl:

* **Claudio Burlando** - president
* **Massimiliano Costa** - vizi president e assessôr ae istruzion, formazion e politichis sociâls
* **Maria Bianca Berruti** - assessôr ae edilizie e lavôrs publics
* **Margherita Bozzano** - assessôr al turisim
* **Giancarlo Cassini** - assessôr ae agricolture, pescje e protezion civîl
* **Renzo Guccinelli** - assessôr al disvilup economic, industrie, comerci e artesanât
* **Luigi Merlo** - assessôr aes infrastruturis, traspuarts e puart
* **Claudio Montaldo** - assessôr ae salût e sigurece dai citadins
* **Fabio Morchio** - assessôr ae culture, sport e spetacul
* **Giovanni Battista Pittaluga** - assessôr ae organizazion, risorsis umanis e informatiche
* **Carlo Ruggeri** - assessôr ae planificazion teritoriâl e urbanistiche
* **Giovanni Vesco** - assessôr aes politichis dal lavôr e de imigrazion
* **Franco Zunino** - assessôr al ambient

## Viôt ancje
## Leams
* Sît ufiziâl de regjon
Emilie-Romagne

L**Emilie-Romagne** e je une regjon da la Italie dal Nord che e à 4 milions di abitants. E cunfine a Nord cu la Lombardie e il Venit, a Sud cu la Toscane, lis Marchis e la Republiche di San Marin; a soreli bonât e cunfine cul Piemont; e je ancje bagnade a soreli jevât dal Mâr Adriatic. Il cjâf lûc al è Bologne.

## Teritori
Il teritori de regjon al è par scuasit la mitât plan (47,8%), e la restant part e je justementri dividude fra culinis (25,1%) e montagnis (27,1%).

La crete plui alte e je la **mont Cimon** (2.165 metris s.n.m.), che al è ancje il plui grant rilêf dal Apenin setentrionâl.

## Storie
La Emilie-Romagne e je la union di dôs regjons storichis, ogniune cun la sô storie e tradizion.
La regjon e je stade abitade sin de antichitât: diviersis reperts a son stadis cjatadis inte zone apeniniche de Mont Poggiolo, dongje Forlì.

I etruscs a slargjarin il lôr teritori in cheste zone viers il 500-450 p.d.C., creant in chest mût une viertidure sul Mâr Adriatic cui puarts come Adrie e Spine. Propit in chest periodi a son fondadis diviersis citât su le vie Emilie, come Piacenza, Parma, Modena e Cesene.

Cun l'avent dai Romans, a partî dal III secul p.d.C., ducj i teritoris dai etruscs a passin sot dal domini di Rome: August al fâs de Emilie la otave regjon dal Imperi.

A scomençâ dal 568 d.d.C., cun la invasion dai langobarts, la Emilie e devente part integrant de Lombardie, cjapant ancje il non; di conseguence, la bande orientâl de regjon, restade sot dal domini dal Imperi Roman di Ocident, e cjape il non di *Romania*, par contraposizion cun *Longobardia*. Di chest moment in là, la storie de Emilie e de Romagne a procedin ogniune par sô cont.

Dome tal 1861, cu le **Unitât de Italie**, al torne il non **Emilie**. Cheste situazion e compuartà diviersis cambiaments di toponims, come a esempli *Reggio di Lombardia* al fo tramudât in *Reggio nell'Emilia*.

## Economie
L**'economie** de regjon e je une vore svilupade, cun industriis tipichementri a conduzion familiâr o in dut câs di piçulis dimensions.

L**'industrie** si concentre soredut tai setôrs alimentâr e automobilistic.

## Traspuarts

## Politiche
Liste dai components de zonte regjonâl:
* **Vasco Errani** - president
* **Alfredo Bertelli** - sotsegretari ae presidence
* **Flavio Delbono** - vizi-president e assessôr aes financis e Europe

Assessôrs:
* **Paola Manzini** - scuele, universitât e formazion professionâl
* **Giovanni Bissoni** - politichis par la salût
* **Marioluigi Bruschini** - sigurece teritoriâl, difese dal teritori e des cuestis
* **Duccio Campagnoli** - ativitâts produtivis, disvilup economic
* **Anna Maria Dapporto** - politichis sociâls e educativis par la infanzie
* **Luigi Gilli ** - programazion e disvilup teritoriâl
* **Guido Pasi** - turisim e comerci
* **Alfredo Peri** - mobilitât e traspuarts
* **Tiberio Rabboni** - agricolture
* **Alberto Ronchi** - culture, sport, zovins
* **Lino Zanichelli** - ambient e disvilup sustignibil

## Viôt ancje

## Leams
* Sît ufiziâl de regjon Emilie-Romagne
Toscane

La **Toscane** e je une regjon de Italie dal Mieç. E confine a Nord cu la Emilie-Romagne, a soreli jevât cun lis Marchis e cu la Umbrie e a Sud cul Lazi. A soreli bonât e je bagnade dal Mâr Tiren. Il cjâf lûc al è Florence.

## Teritori
La Toscane e je une des regjons talianis plui diferenziadis come morfologjie: la percentuâl di planure e je minime (8,4%), logade sei tes zonis costieris, sei tes zonis internis.

La gran part dal teritori al è colinâr (66,5%): la part centri-meridionâl de regjon e je scuasit completamentri formade di culinis, come lis Culinis Metalifaris, la Val dal Ombrone, la Val d'Orcia e la Val di Chiana.

A Nord e a Soreli jevât, la regjon e je circondade de cjadene montagnose des Apenins, cul rilêf plui alt ch'al è la **Mont Prado** (2064 metris).
Altris impuartantis monts, di origjin difarentis a son lis Alps Apuanis, montagnis cun pics di scuasit 2.000 metris che si cjatin te zone Nord-orientâl: a son famosis par lis gjavis di marmul, principâl materiâl di composizion di chestis montagnis.

## Storie
## Economie
## Traspuarts
## Politiche
## Viôt ancje
## Leams
* Sît ufiziâl de regjon
Umbrie

L**'Umbrie** e je une regjon de Italie centrâl. E confine a Nord e a Nord-Est cun lis Marchis, a Sud cul Lazi e a soreli bonât cu la Toscane. Il cjâf lûc al è Perugje.

## Teritori
La Umbrie e je la uniche regjon de Italie peninsulâr a no jessi bagnade dal mâr. Il teritori al è prevalentementri montagnôs (53%) e colinâr (41%); dome il 6% al è plan. 

La piche plui alte de regjon e je la **Cima Redentore**, di 2.448 metris. Diviersis a son i lâcs, il plui impuartant dai cuâl al è il Trasimen, il cuart par estension di dute la penisule taliane.

Il Tibar al travierse dute la regjon, par 210 km su 405 di lungjece totâl. Il flum **Velino** al nas tal reatin, e te so ultime part al scor tal teritori umbri, formant lis discjadudis des Marmoris, di 160 metris di altece.

## Storie
La regjon a scomençà a jessi abitade te epoche protostoriche dai Umbris e dai Etruscs. Tal 672 p.d.C. e ven fissade la lezendarie fondazion di Terni. Tal 295 p.d.C., dopo de bataie di Sentino e fo concuistade dai Romans, che atôr dal 220 p.d.C. a costruirin la vie Flaminie.

Il teritori de regjon, dopo de fin dal Imperi roman, al vedè lis lotis jenfri Ostrogotis e Bizantins e la fondazion, te part orientâl de regjon, dal langobart ducât di Spoleto (indipendent jenfri l'an 571 e la mitât dal XIII secul). Ai Bizantins a restà, in dut câs, il coridôr bizantin, strissie di teritori slargjade dilunc dal cors dal Tibar sot de dominazion dal Esarcât di Ravene. 
Carli Magn al concuistà la maiôr part dai dominis langobarts par dâju al Pape. Lis citâts a concuistarin une ciertune autonomie e a forin spes in vuere i uns cuintri lis altris, tal plui gjenerâl conflit tra papât e imperi e tra Guelfis e Ghibelins.

Tal XIV secul il Stât Pontifici al assorbì dutis lis signoriis nassudis in Umbrie, fin ae fin dal XVIII secul. Con lis vicendis seguitivis ae Rivoluzion francese a fasè part de Republiche Romane (1789-1799) e dal Imperi napoleonic (1809-1814). Tal 1860, a seguiti dei mots dal Risuriment la regjon a jentrà a fâ part dal Ream di Italie.

## Economie

## Traspuarts

## Politiche

## Viôt ancje
* Discjadudis des Marmoris

## Leams
* Sît ufiziâl de regjon
Marchis

Lis **Marchis** a son une regjon de Italie centrâl. A cunfinin a Nord cu la Emilie-Romagne,  a Sud cun l'Abruç e a soreli bonât cun Lazi e Umbrie. Il cjâf lûc al è Ancone.

## Teritori
## Storie

Il nom i derive dal fat che in epoche carolingje jerin a segnavin il tiermin meridionâl dal Sacri Roman Imperi (ant. tod. *marken* = tiermins)
E je l'uniche regjon da l'Italie dulà che a son presints i dialets dal centri, dal Sud e dal Nord.

## Economie
## Transpuarts
## Politiche
## Viôt ancje
## Leams
Ezio Pascutti

**Ezio Pascutti** (Mortean, 1 di Jugn 1937-Bologne, 4 di Zenâr 2017) al fo un zuiadôr di balon dal Bologne FC 1909.

Fi di un marangon, al scomence a zuiâ di balon di frut, prime in te place dal paîs, daspò cun la scuadre dal Puçui. Al rive in te Serie A a 17 agns, cun la maie dal Bologne FC, puartât dal famôs alenadôr Gipo Viani. Al restarà lì fin tal 1968, zuiant 296 partidis inte Serie A cun 130 gols. Ezio, di bande di çampe, al reste di sigûr un dai zuiadôrs talians plui fuarts tal sô rûl. La sô vitorie plui impuartante e reste chê dal scudet dal 1964 cul Bologne FC, vinçût cuintri l'Internazionâl FC di Helenio Herrera.

Cun la scuadre nazionâl taliane di balon al zuie 17 partidis, segnant 8 gols. Al partecipe dôs voltis al campionât mondiâl di balon, in tal 1962 e in tal 1966.

## Curiositâts

* Ezio Pascutti al ven ancjemò ricuardât cun afiet de bande dal public dal Bologne FC. Ancjemò al dì di vuê un gol di cjâf une vore biel al ven clamât  *gol alla Pascutti*.

* Ai 9 di Novembar dal 1958 al zuie par le prime volte cun la scuadre nazionâl di balon taliane cuintri la France (risultât: 2-2)

* Ai 13 di Otubar dal 1963, al sucêt il fat che plui lu a fât cognossi: zuiant une partide cun la scuadre nazionâl di balon taliane cuintri chê de Union Sovietiche, al mole un puin al zuiadôr Dubinsky, che lu veve tacât masse fuart. Al ven parât fûr,e la scuadre taliane piert, jessint dal campionât european di balon. Par un ciert periodi di timp, Pascutti al vignarà sivilât tai cjamps di balon.

* Pascutti al è stât par tancj agns il zuiadôrs di balon a vê segnât in plui partidis consecutivis in Serie A (10). Al fo superât dome dal argjentin Gabriel Batistuta tal 1994.
Libri di Deuteronomi

Il **Deuteronomi** al è il cuint libri de Torah ebraiche e de Bibie cristiane. Al fâs part dal Pentateuc e partant dal Vecjo Testament.

## Origjin

Il non al ven fûr de Setante greche, "Deuterònomion", fat di "dèuteros", secondo, e "nòmos", legge.
Partant al significhe "seconde Leç" o ripetizion de Leç.

Nonostant il non chest libri nol è une ripetizion de Leç, ma ben une spiegazion de Leç e al incitave i israelitis a amâ il Diu e a obedî par jentrâ inte Tiere Prometude.

Il scritôr di chest libri al ven ritignût jessi Moisès come i precedents cuatri libris dal Pentateuc.

Une des plui vigorosis testemoneancis a sostegn de autenticitât di Deuteronomi, e je propit che di Jesus.
Al inizi dal so ministeri, lui al fo provât trê voltis dal Diaul e lui al rispuindè par trê voltis: "Al è scrit" riferintsi a precîs pas di Deuteronomi.

## Contignût

Il prin discors di Moisès al è une introduzion storiche di chel che al seguìs e al ricuarde ai israelitis che e dovevin cjapâ paronance dal pais prometût a Abram, Isac e Jacop.

Moisès al dâ grande impuartance a la Leç, ricuardant di no zontâ ni di gjavâ nuie ai comants di Diu.

Intal secont discors al ribadis la ubidience a la Leç che a devi saltâ fûr dal cûr e no par fuarce.
Al motive specifichis leçs che i israelitis a varan di osservâ une volte che a saressin jentrâts inte Tiere Prometude.

Intal tierç discors Moisès al met in vuardie des conseguencis de infedeltât, parfin che a saressin stâts sparniçâts e disterminâts dal pais.

Intal cuart discors al ven concludût un santissimât zurament cun Diu.

Moisès al sa che a nol rivarà inte Tiere Prometude, partant cumò al incariche Josuè par vuidâ il so popul.
Dopo vê viodude la Tiere Prometude dal mont Nebo, Moisès al mûr.

## Utilitât

Nus insegne cuai che a son i impuartants principis che a stan a la fonde de leç di Diu.

Tancj servidôrs di Diu de epoche cristiane e prime di che cristiane a tirarin fûr istruzions e incoragjament dal libri di Deuteronomi e chest al vâl ancje par no vuê.

In dut il libri al ven metût in risalt il concet che si devi adorâ dome Diu e lui sôl.

Il so contignût nus permet di comprendi miôr il Ream di Diu.
Abruç

L**Abruç** al è une regjon de Italie centrâl e meridionâl. E cunfine a Nord cun lis Marchis, a Sud cul Molise e a soreli bonât cul Lazi. A soreli jevât al è bagnât dal Mâr Adriatic. Il cjâf lûc al è L'Acuile.

## Teritori
La regjon e je formade pal 65% cirche di montagne e darest di culinis; la zone costiere e je une vore strete lunc dut il litorâl adriatic.

La mont plui alte e je il **Gran Sasso** (2.914 m.), che e je la crete plui alte des Apenins continentâi.
 
## Storie
### Preistorie
### Imperi roman
### Ete di mieç
### Ream di Sicilie
### Unitât d'Italie
### Seconde vuere mondiâl
### Storie contemporanee
Intal deceni dal 1960 si davuelzè une fuarte emigrazion viers la Italie setentrionâl e i paîs dal Europe Centrâl.
Intal 1963 la part meridionâl de regjon si distacà par formâ une gnove regjon, clamade Molîs, cun cjâf lûc Campobasso.

## Economie
L'economie dal Abruç e à vût un discret disvilup intai ultims agns, dovût soredut ae spinte ricevude dal setôr terziari. Il setôr primari al à invezit subît une flession e chel secondari nol à vût increments significativis. L'ocupazion e je cressude con un discret ritmi. Il disvilup de regjon al è fuartementri diviers di zone a zone, cun lûcs a buine ocupazion e avanzade tecnologjie (scuasit esclusivementri fra Pescjare e Chieti, e altris cun maiôr disocupazion, specialmentri intes zonis montanis.

## Traspuarts
### Aeropuarts
A Pescara si cjate un aeropuart internazionâl http://arquivo.pt/wayback/20141124222105/http://www.abruzzo-airport.it/, cun colegaments direts cun cetantis citâts vie pe Italie e in Europe.
### Feroviis
L'Abruç al è traviersât de linie feroviarie **Adriatiche** dilunc di dut il litorâl, servint citât come Giulianova, Pescjare e Chieti.

Di Giulianova si dispede la linie par Teramo, mintri che di Pescara e part une ferovie par Sulmona e Rome. Altris liniis di minôr impuartance a son la **Sulmona-L'Acuile-Terni**, la **Sulmona-Carpinone-Napoli** e la **Lanciano-Castel di Sangro**.

## Politiche
Elenc dai components de zonte regjonâl:
* **Ottaviano Del Turco** - president
* **Enrico Paolini** - vizi-president cun deleghis al turisim, grandis events, sport e universitât
* **Valentina Bianchi** - assessôr aes ativitâts produtivis e ae pari oportunitâts
* **Franco Caramanico** - assessôr ae planificazion teritoriâl, ambient e politichis energjetichis 
* **Giovanni D'Amico** - assessôr al belanç e reformis
* **Fernando Fabbiani** - assessôr al lavôr e istruzion
* **Tommaso Ginoble** - assessôr ae protezion civîl e trasuparts
* **Bernardo Mazzocca** - assessôr ae sanitât
* **Elisabetta Mura** - assessôr ai bens culturâi
* **Mahmoud Srour** - assessôr ai lavôr publics
* **Marco Verticelli** - assessôr aes risorsis agriculis e forestâls

## Viôt ancje
## Leams
*  Sît uficiâl de regjon
*  Sît di promozion turistiche
Lazi

Il **Lazi** al è une regjon de Italie centrâl. Al confine a Nord cun l'Umbrie, a Nord-Est cun lis Marchis, a soreli jevât cun l'Abruç, a Sud-Est cun Molis e Campanie. Al è bagnât dal Mâr Tiren. Il cjâf lûc al è Rome, che e je ancje la capitâl de Italie.

## Teritori
Il teritori de regjon al è par pôc plui de mitât colinâr (54%), par cirche un cuart montagnôs (26,1%) e par il 19,9% plan.

I rilêfs montagnôs a Nord-Ovest e i Cuei Albans a son di origjin vulcaniche; i lâcs di Bolsena, Vico, Bracciano, Albano e Nemi si cjatin su cratêrs di vulcans distudâts.

Lis cuestis a son bassis e regolârs; i promontoris a si cjatin a Sud di Civitavecchia (cjâf Linaro), ae fôs dal Tibar e a Anzio. Plui a Sud al è la mont Circeo, logât jenfri la tiere e il mâr, e il promontori di Gaete.

Al larc di Gaete si cjatin lis isolis Pontinis, un grup di sîs isolis di origjin vulcaniche.

## Storie
## Economie
## Traspuarts
## Politiche
Cheste la zonte regjonâl:
### President
* **Piero Marrazzo** - president
* **Massimo Pompili** - vizi-president e assessôr ae urbanistiche
### Assessôrs
* **Bruno Astorre** - Lavôrs publics e politiche de cjase
* **Augusto Battaglia** - Sanitât
* **Daniele Fichera** - Afârs Istituzionâls
* **Fabio Ciani** - Traspuarts
* **Silvia Costa** - Scuele, dirit al studi e formazion professionâl
* **Franco De Angelis** - Piçule e medie imprese, comerci e artigjanât
* **Marco Di Stefano** - Risorsis Umane, demani e patrimoni
* **Alessandra Mandarelli** - Politichis sociâls
* **Mario Michelangeli** - Tutele consumadôrs e semplificazion aministrative
* **Luigi Nieri** - Bilanci, programazion economiche e finanziarie, partecipazion
* **Raffaele Ranucci** - Disvilup economic, ricercje, inovazion e turisim
* **Giulia Rodano** - Culture, spetacul e sport
* **Alessandra Tibaldi** - Lavôr, pari Oportunitâts e politichis pai zovins
* **Daniela Valentini** - Agricolture
* **Filiberto Zaratti** - Ambient e cooperazion jenfri i popui

## Viôt ancje

## Leams
* Sît ufiziâl de regjon
Teorie dai insiemis

La *teorie dai insiemis*  (teoria degli insiemi par talian, set theory in inglês) e je il branc de matematiche che si ocupe di studiâ i insiemis, i elements, reâi o astrats, che ju componin e lis relazions tra chescj elements.

Dispès associade cun la logjiche e la matematiche discrete, la teorie dai insiemis e je ae base di cetantis dissiplinis stant che tancj dai assiomis fondamentâi si riferissin ae apartignince di un ogjet matematic a un insiemi: par esempli, dute la gjeometrie euclidee e partìs di cinc assiomis che a stabilissin lis proprietâts entri i ponts e lis retis che, a lôr volte, a son insiemis di ponts.

## Notis


## Cjale ancje:
* Wikipedia Contributors. *Set Theory*, in *Wikipedia, the Free Enciclopedia*, 13 April 2007, 16:53 UTC,  [accessed 16 April 2007]
* Contributori di Wikipedia. *Teoria degli insiemi*, in *Wikipedia, l'Enciclopedia Libera*, 15 Marzo 2007, 21:35 UTC,  [in data 16 aprile 2007]
* G. Spirito. *Matematica Senza Numeri*. Newton Compton, 1995. ISBN 88-7983-814-8
Titani

Il **Titani** al è l'element chimic de tabele periodiche dai elements che al à come simbul Ti e come numar atomic il 22.
Manganês

Il **Manganês** al è l'element chimic de tabele periodiche che al à par simbul **Mn** e par numar atomic 25.
Ram

*Se tu cirivis une tipologjie di memorie viôt [[RAM]]*

Il **Ram** al è l’Element chimic di numar atomic 29. Il so simbul al è **Cu**.
Arint

L**Arint** al è l’element chimic inte tabele periodiche che al à par simbul **Ag** e par numar atomic 47.
Campanie

La **Campanie** e je une regjon de Italie meridionâl. E cunfine a Nord cun Abruç e Molise, a Nord-Est cu la Pulie, a Est cu la Lucanie e a Nord-Ovest cul Lazi. Il cjâf lûc al è Napul. E je bagnade a soreli bonât dal Mâr Tiren.

## Teritori
## Storie
## Economie
## Transpuars
## Polìtiche
## Viôt ancje
## Leams
Basilicade

La **Basilicade** e je une regjon de Italie meridionâl che e à scuasit 600 mil abitants. E confine a Nord cu la Pulie, a Sud cu la Calabrie e a soreli bonât cu la Campanie. Il cjâf lûc al è Potence.

## Teritori
## Storie
## Economie
## Traspuarts
## Politiche
## Viôt ancje
## Leams
Pulie

La **Pulie** e je une regjon de Italie meridionâl che e à cuatri milions di abitants. E confine a Sud-Ovest cu la Lucanie e con la Campanie e a Nord-Ovest cul Molise. Il cjâf lûc al è Bari. E je bagnade dal Mâr Adriatic e dal Mâr Joni.

## Teritori
## Storie
## Economie
## Traspuarts
## Politiche
## Viôt ancje
## Leams